Ciolacu și mai mulți miniștri, în vizită în Turcia la invitația președintelui Recep Erdogan: Vrem să creștem schimburile comerciale la 15 miliarde de dolari
Premierul Marcel Ciolacu, însoțit de o delegație de miniștri, se va afla marți, 21 mai 2024, la Ankara, într-o vizită oficială, la invitația președintelui Republicii Turcia, Recep Tayyip Erdoğan. „Turcia este principalul partener comercial non-UE al României. Ne-am propus să creștem schimburile comerciale la 15 miliarde de dolari”, a declarat premierul.